Silvania Costa de Oliveira

Silvania Costa de Oliveira (født 23. mai 1987 i Três Lagoas) er en brasiliansk handikappet friidrettsutøver, som konkurrerer i klassen T11, som er en av klassene for synshemmede utøvere. Hun ble verdensmester i lengdehopp i 2015 og paralympisk mester i 2016.

Hun fikk diagnosen Stargardt sykdom da hun var 11 år gammel, denne netthinnesykdommen rammer netthinnens sentrale del, macula, og tappene. Den rammer derfor sentralsynet. Retinitis Pigmentosa Foreningen i Norge - Stargardts sykdom, besøkt 17. september 2016. Hun begynte med friidrett da hun var 18 år gammel. Hun drev først med langdistanseløp, men byttet til sprint og lengdehopp. 

Hennes bror, Ricardo Costa de Oliveira har også deltatt i para-friidrett.

Idrettskarriere
2013
Oliveira deltok i klassen T12 ved Para-VM i friidrett 2013 i Lyon i Frankrike. På 100 meter ble hun slått ut i semifinalen, der hun løp på 12,76. Hun hoppet 5,32 i lengdehopp, og kom der på 6.-plass. 

2015
Hun vant lengdehopp i klassen T11/12 ved Parapanamerikanske leker 2015 i Toronto, foran Thalita Simplicio da Silva og Lorena Salvatini Spoladore.Toronto 2015 - Athletics - Event Overview - Women's Long Jump T11/12 , besøkt 17. september 2016.

Ved Para-VM i friidrett 2015 i Doha vant hun lengdehopp i klassen T11, med ny mesterskapsrekord på 5,04 meter. Lorena Salvatini Spoladore kom her på 2.-plass og Viktoria Karlsson på 3.-plass.IPC - Women's Long Jump T11, besøkt 17. september 2016. 

2016
Ved Paralympiske sommerleker 2016 vant hun igjen lengdehopp i klassen T11, med 4,98 meter, foran Fatimata Brigitte Diasso og Lorena Salvatini Spoladore.Rio 2016 - Women's Long Jump - T11 - Standings , besøkt 17. september 2016.

Utmerkelser
 2015 - Beste kvinnelige idrettsutøver, Brasils paralympiske komité

Referanser

Eksterne lenker
 Rio 2016 - Silvania Costa de Oliveira 
 Profil hos IPC

Kategori:Brasilianske sprintere
Kategori:Brasilianske lengdehoppere
Kategori:Brasilianske handikappidrettsutøvere
Kategori:Paralympiske mestere for Brasil
Kategori:Verdensmestere i friidrett for Brasil
Kategori:Deltakere for Brasil under Paralympiske sommerleker 2016
Kategori:Fødsler i 1987
Kategori:Personer fra Três Lagoas